Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 592/11/8806	Košice, 1.6.2012
EEČ : 2-65-139-2012

U Z N E S E N I E

Trestná vec:	obvinený XXXXX 
Zločin:	Neodvedenie dane a poistného podľa § 277 odsek 3 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako štatutárny zástupca spoločnosti MESR, s.r.o. Beniakovce č.27, XXXXX - okolie, IČO:36569 828 zrazil zo mzdy svojich zamestnancov a neodviedol 

poistné na sociálne poistenie, starobné poistenie, invalidné poistenie a poistenie v nezamestnanosti za obdobie november roku 2007 až december roku 2007 vo výške 345,99.- €, za obdobie február roku 2008 až október roku 2008 vo výške 1884,75.- €, za obdobie januára roku 2009 až apríl roku 2010 vo výške 1263,60.- €, čo bolo zistené  Sociálnou poisťovňou, pobočka XXXXX - okolie, podľa predložených mesačných výkazov poistného a príspevkov spoločnosti MESR, s.r.o. za uvedené obdobie, čím takto svojím konaním spôsobil  škodu rozpočtu Slovenskej republiky v zastúpení Sociálna poisťovňa, pobočka XXXXX - okolie, so sídlom Moldavská cesta č.8/A, XXXXX v celkovej výške 3494,34.- €

poistné  na verejné  zdravotné poistenie za obdobie od 01.01.2005 do 31.03.2009 vo výške 1215,24 €, za obdobie od 01.01.2010 do 30.04.2010 vo výške 99,55.- €, za obdobie od 01.11.2007 do 30.06.2009 vo výške 358,69.- € a za obdobie od 01.07.2009 do 31.12.2009 vo výške 78,08.- €, čo bolo zistené Všeobecnou zdravotnou poisťovňou, a. s.  podľa predložených mesačných výkazov spoločnosťou MESR, s.r.o. za uvedené obdobie , čím takto svojím konaním  spôsobil škodu Všeobecnej zdravotnej poisťovni, a.s. krajskej pobočke XXXXX, Senný trh č.1, XXXXX vo výške 1.751,56 €

poistné na verejné zdravotné poistenie za obdobie január  roku 2009 až máj roku 2009 vo výške 29,83.- €, čo bolo zistené Zdravotnou poisťovňou Dôvera, a.s. podľa predložených mesačných výkazov o vyplácaní hrubých  miezd spoločnosti XXXXX za uvedené obdobie, čím takto svojím konaním spôsobil škodu Zdravotnej poisťovni XXXXX Cintorínska č.5, XXXXX vo výške 29,83.- €

2. 
ako štatutárny zástupca spoločnosti MESR, s.r.o. Beniakovce č.27, XXXXX - okolie, IČO:XXXXX neodviedol 

daň zo závislej činnosti a zrážkové dane za zdaňovacie obdobie roka 2008 až roka 2010 vo výške 1.077,20.- €, čo bolo zistené Daňovým úradom XXXXX V, na základe prehľadu o zrazených a odvedených preddavkoch na daň spoločnosti MESR, s.r.o. za uvedené obdobie, čím takto svojím konaním spôsobil škodu rozpočtu Slovenskej republiky v zastúpení Daňovým úradom XXXXX V, Južná trieda č.8, XXXXX vo výške 1.077,20.- €

lebo zanikla trestnosť činu
Odôvodnenie:
Uznesením vyšetrovateľa OR PZ, OKP XXXXX - okolie sp. zn. ORP-465/OEK-KS-2011 zo dňa 06.12.2011bolo vznesené obvinenie  XXXXX pre zločin neodvedenia dane a poistného podľa § 277 ods.1, ods.3/Trestného zákona na tom skutkovom základe, ako je uvedené vo výrokovej časti  tohto uznesenia.

Citovaným uznesením vyšetrovateľa bolo vznesené obvinenie XXXXX aj pre skutok spočívajúci v tom, že ako štatutárny zástupca spoločnosti MESR, s.r.o. Beniakovce č.27, XXXXX - okolie , IČO: 36 569 828 neodviedol  nedoplatky na dani z pridanej  hodnoty za zdaňovacie obdobie  roku 2008 až január 2010 vo výške 48.487,19.- €, čo bolo zistené Daňovým úradom XXXXX V, na základe prehľadu podaných daňových priznaní na daň z pridanej hodnoty za jednotlivé zdaňovacie obdobia spoločnosti XXXXX, čím takto svojím konaním spôsobil škodu rozpočtu Slovenskej republiky v zastúpení Daňovým úradom XXXXX V, Južná trieda č.8 XXXXX vo výške 48.487,19.- €.

Po skončení vyšetrovania vyšetrovateľ predložil tunajšej prokuratúre ukončený vyšetrovací spis s návrhom na zastavenie  trestného stíhania podľa § 215 ods.1 písm. h/ Trestného poriadku s poukazom na § 86 písm.e/Trestného zákona. Zároveň skutok, ktorým bola spôsobená škoda rozpočtu Slovenskej republiky v zastúpení Daňového úradu XXXXX V, Južná trieda č.8, XXXXX vo výške 48.487,19.- € vyšetrovateľ navrhol na obvineného XXXXX podať obžalobu.
  
Preskúmaním vyšetrovacieho spisu som zistil, že návrh vyšetrovateľa je opodstatnený, nakoľko má oporu vo výsledkoch vyšetrovania.

Z obsahu predloženého vyšetrovacieho spisu a to najmä z listinných dokladov je objektívne zistiteľné, že počas vyšetrovania obvinený  XXXXX napravil škodlivý následok trestného činu a to tým spôsobom, že 

- dňa 08.02.2012 uhradil do pokladne Sociálnej poisťovne, pobočka XXXXX celkovú dlžnú sumu vo výške 3.494,34.- €,

- dňa 09.02.2012 uhradil do  pokladne Všeobecnej zdravotnej poisťovne a.s. , krajskej pobočke XXXXX celkovú dlžnú sumu vo výške 1.751,56.- €

- dňa 09.02.2012 uhradil do pokladne Zdravotnej poisťovne XXXXX krajská pobočka XXXXX celkovú dlžnú sumu vo výške 29,83.- € a 

- dňa 09.02.2012 zaplatil prostredníctvom pošty na účet Daňového úradu XXXXX V dlžnú sumu vo výške 1.077,20.- €, čím  si voči uvedeným inštitúciam vyrovnal svoj dlh v plnom rozsahu.

Podľa § 215  ods. 1 písm. h/Trestného poriadku prokurátor zastaví trestné stíhanie, ak zanikla trestnosť činu.

Podľa § 86 písm. e/ Trestného zákona trestnosť činu zaniká aj vtedy, ak ide o trestný čin  neodvedenia dane a poistného podľa § 277 alebo nezaplatenia dane podľa § 278, ak splatná daň a jej príslušenstvo alebo poistné boli dodatočne zaplatené  najneskôr v nasledujúci deň po dni keď sa páchateľ po skončení jeho vyšetrovania mohol  oboznámiť s jeho výsledkami.

S poukazom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Aurel Rečičár
prokurátor